**OPERATORËT E RRJETIT PUBLIK TË KOMUNIKIMIT ELEKTRONIK**

1. **SI REGJISTROHEN SHËRBIMET PROGRAMORE QË RITRANSMETOHEN?**

Para fillimit të ritransmetimit të shërbimeve programore, operatori dorëzon deri te Agjencia fletëparaqitje për evidentim në regjistrin e operatorëve të rrjetit publik të komunikimit elektronik (së bashku me dokumentacionin e nevojshëm) dhe regjistrimin e shërbimeve programore që i ritransmetojnë si tërësi në formë të pakos programore.

Për të mundësuar ritransmetimin e shërbimeve programore ata patjetër duhet të regjistrohen në Agjenci si tërësi në formë të pakos, për çka Agjencia edhe jep vërtetimin. Të dhënat për shërbimet programore që operatorët kanë të drejtë ti ritransmetojnë mund të gjenden në ueb faqen [www.avmu.mk](http://www.avmu.mk) tonë në pjesën e “Operatorët” – “Pakot e regjistruara ”.

1. **CILËT SHËRBIME PROGRAMORE MUND TË RITRANSMETOHEN?**

Operatorët mund të ritransmetojnë shërbime programore edhe nga radiodifuzerët vendas dhe të huaj vetëm në bazë të të drejtave të rregulluara të fushës autoriale dhe atyre të përafërta.

1. **NË CILAT RASTE AGJENCIA JEP URDHËRESË PËR Ç’KYÇJE TË SHËRBIMEVE PROGRAMORE?**

Ç’kyçja e shërbimeve programore urdhërohet kur do të konstatohet se operatori ritransmeton shërbime programore të paregjistruara, ndërsa urdhëresën për ç’kyçje/ errësim Agjencia mund të japë edhe kur ritransmetohen shërbime programore të huaja që përmbajnë program për të cilin ndonjë televizion vendas i ka blerë të drejtën ekskluzive për emetim për territorin e Republikës së Maqedonisë.

1. **NË CILËN GJUHË MUND TË RITRANSMETOHEN SHËRBIMET PROGRAMORE?**

Shërbimet programore mund të ritransmetohen në gjuhën në të cilën janë të prodhuara origjinal. kurse nëse titrohen në gjuhë të ndryshme nga ajo që është në origjinal e prodhuar, patjetër duhet të titrohen në gjuhën maqedonase ose në gjuhën e bashkësisë që nuk është shumicë, e që e flasin së paku 20% nga qytetarët e Republikës së Maqedonisë.

1. **A MUNDET QË AGJENCIA PËR SHËRBIME MEDIATIKE AUDIO DHE AUDIOVIZUELE TË NDIKOJË GJATË PËRZGJEDHJES SË KANALEVE QË E PËRBËJNË PAKON PROGRAMORE?**

Agjencia i regjistron shërbimet programore për të cilët operatorit do të kërkojë regjistrim, gjithsesi në bazë të marrëveshjeve të lidhura për të drejtat autoriale dhe të drejtat e përafërta dhe nuk mund të ndikojë në përzgjedhjen e kanaleve që do të inkuadrohen në pakon programore të një operatori të caktuar.

Operatorët kanë obligimi që të ritransmetojnë shërbimet programore të Radiotelevizionit të Maqedonisë që financohen nga taksa e radiodifuzionit (RTM1, RTM2, RAM1, RAM2, RM- Programi i bashkësive etnike).

1. **A KA KOMPETENCA AGJENCIA PËR SHËRBIME MEDIATIKE AUDIO DHE AUDIOVIZUELE PËR NDËRMJETËSIM NDËRMJET PËRDORUESVE TË FUNDIT DHE OPERATORËVE?**

Agjencia nuk ka kompetenca që të ndërmjetësojë në kontestet ndërmjet përdoruesve të fundit dhe operatoreve të rrjeteve publike të komunikimit elektronik, në lidhje me plotësimin e obligimeve nga marrëveshjet e lidhura në mes tyre. Kompetenca të këtilla ka Agjencia për komunikime elektronike.

1. **SA OPERATORË QË RITRANSMETOJNË PAKO PROGRAMORE KA NË MAQEDONI?**

Regjistrin e Operatorëve që ritransmetojnë pako programore mund ta gjeni në ueb faqen tonë [www.avmu.mk](http://www.avmu.mk) në fushën “Operatorë” - "Pako të regjistruara".